钦定古今图书集成/明伦汇编/闺媛典/第256卷 > 龚氏女
## 钦定古今图书集成/明伦汇编/闺媛典/第256卷 > 龚氏女

按《太仓州志》：“龚氏女，沙溪人。父志道，数岁许字同里项氏子。年十四，项子夭，逾时问婚，女每色拒。祖母沙
素奇爱女，姑听之，女严斋戒，晨夕理佛织作，日完布
一匹，垂二十年以为常。癸酉，沙疾剧，指女属志道曰：
‘儿闲时咄咄，意在项，盍为立后’。”志道唯唯。壬午，请于
州守，许置嗣，且上其事，台司旌之。项老颛愚，信谗多
违言。女闻愤惋曰：“我奈何累我父？”伏枕三日，呼天而
逝，年三十有一。